«Võttes arvesse meedia vahendusel teatavaks  saanud infot finantsprobleemide kohta ning sellest tulenevat võimalust, et ettevõte võib muutuda maksejõuetuks, otsustasime ajutiselt peatada lennufirma piletite müügi, et vältida võimalike kahjusid meie klientidele. Jätkame meedia ja teiste kanalite vahendusel meieni jõudva teabe analüüsimist ning võtame edasised otsused vastu vastavalt sündmuste arengule,» räägib JSC Interneto partneris direktor Audrius Ramanauskas.    Interneto partneris lõpetas Air Balticu piletite müügi peale seda kui  avalikkuseni jõudsid Läti majandusministri sõnad, et ettevõte on tänavu esimese viie kuuga teeninud 18 miljonit latti ehk ligi 26 miljonit eurot kahjumit. Kuigi ettevõte lükkas hiljem need väited ümber, ei ole suudetud esitada fakte, mis tõendaksid rahalist stabiilsust.    «Me loodame, et antud olukord leiab peagi lahenduse. Juhul kui levinud teated osutuvad alusetuteks, alustame taas ka Air Balticu piletite müüki. Oleme praeguseks palunud lennufirmalt ka finantsgarantiisid tagamaks klientide ees võetud  kohustusi, kuid seni on nende andmisest keeldutud,» lisab Audrius Ramanauskas.